1957 йылдың 4 октябрендә йыһан эраһы башлана: «Спутник» ракета йөрөтөүсеһе менән орбитаға сығарылған (шул уҡ двигателдәр менән Р-7 ракетаһы модификацияһы) тәүге яһалма Ер юлдашы осорола. Тәүге ер юлдашын осороуға индергән өлөшө өсөн В. П. Глушко, башҡа билдәле ғалимдар һәм конструкторҙар кеүек үк, Ленин премияһына лайыҡ була. 1957 йылдың 26 октябрендә уға ВАК ҡарары менән диссертацияһыҙ техник фәндәр докторы ғилми дәрәжәһе бирелә, ә 1958 йылдың 20 июнендә В. П. Глушко СССР Фәндәр академияһының Техник фәндәр бүлеге (энергетика) буйынса мөхбир ағзаһы итеп һайлана.